Къапэщылъыр мащIэкъым
Къэбэрдей-Балъкъэрым Граждан жылагъуэ IуэхущIапIэхэм ядэлэжьэнымрэ лъэпкъ IуэхухэмкIэ и управленэм мы илъэсым и мазибгъу пIалъэм зэфIигъэкIахэм теухуа зэIущIэ щэкIуэгъуэм и 6-м ирагъэкIуэкIащ.
Абы хэтащ КъБР-м и Правительствэм и УнафэщIым и къуэдзэ Битокъу Владимир, КПРФ-м и Къэбэрдей-Балъкъэр щIыналъэ къудамэм и Iэтащхьэ Пащты Борис, республикэм щылажьэ жылагъуэ зэгухьэныгъэ нэхъ инхэм я тхьэмадэхэр, управленэм и лэжьакIуэхэр, нэгъуэщIхэри.
Мылъку къегъэщIыным пымыщIауэ КъБР-м щыIэ IуэхущIапIэхэм ират къэрал дэIэпыкъуныгъэм, ар абыхэм къызэрагъэсэбэпым, щIыналъэм щыпсэу лъэпкъ зэмылIэужьыгъуэхэм яку дэлъ зэныбжьэгъугъэр егъэфIэкIуэнымкIэ ялэжьхэм, хамэ къэрал щыпсэу ди лъэпкъэгъухэм, хэкужьым къэIэпхъуэжахэм ехьэлIауэ Iуэхугъуэхэр зэIущIэм къыщагъэлъагъуэри, а унэтIыныгъэхэр зэрегъэфIэкIуапхъэ IэмалхэмкIи зэчэнджэщащ.
2015 гъэм и мазибгъу пIалъэм къриубыдэу управленэм зэфIигъэкIахэм коллегием хэтхэр арэзы техъуащ.
ЗэIущIэм теухуа тхыгъэ ди газетым и къыкIэлъыкIуэ къыдэкIыгъуэхэм ящыщ зым фыкъыщеджэ хъунущ.
Щомахуэ Залинэ.
